Bresel Deg Bledhen warn Ugens

An Vresel Deg Bledhen warn Ugens a dhuryas a 1618 bys yn 1648 y'n 17ves kansvledhen. Batalys yn brassa rann yn Europa Kres, yth estemir y hwrug 4.5 dhe 8 milvil soudor ha burjes merwel drefen kas, divotter ha kleves. Ranndiryow a Almayn arnowydh a welas kodh y'ga foblans a voy es 50%.

Kyn feu y'n brassa rann gans y gres yn Almayn, nebes powyow erel a dheuth ha bos rann a'n kas, y'ga mysk Pow Frynk, Spayn ha Swedherwyk. Yn gwiryonedh, an moyha rann a'n powyow nerthek yn Europa a gemeras rann y'n vresel. Dallethys veu avel batel yn kever kryjyans yntra Protestans ha Katholigyon. Hag an vresel ow pesya, an dernieth Habsburg katholik ha powyow erel a usyas an vresel rag assaya kavos moy a nerth. Rag ensampel, Pow Frynk katholik a vatalyas rag an Protestans ha hemma a wrug dhe'n kesstrif ynter Pow Frynk ha'n teylu Habsburg dhe vos gweth.

An Vresel Deg Bledhen warn Ugens a gawsyas divotter ha kleves yn ogas ha pub pow hag esa ynni. An vresel a dhuryas 30 bledhen ha ny veu an kudynnow a wrug y gawsya hag an kudynno kawsys gensi ewnhes rag termyn hir wosa diwedh an vresel. An vresel a worfennas gans Kevambos Westphalia.

Klass:17ves kansvledhen
Klass:Breselyow